ΤΕΥΧΟΣ ΤΕΤΑΡΤΟ 


Αρ. Φύλλου 557 
21 ΜαΤου 1993 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Προσωρινή κατάληψη χώρων για τις ανάγκες κατασκευής του 


έργου του ΜΕΤΡΟ. . 1 

Τροποποίηση σχεδίου πόλεως Γαστοϋνης Ν. Ηλείας σταΟ.Τ. 
Α094-Α095-Γ072 (διόρθωση οικ. γραμμής). 2 


Τροποποίηση ορίων, όρων και περιορισμών δόμησης στον οι¬ 
κισμό Τραυλιάτων - Περατάτων Κοιν. Περατότων Ν. Κε- 
φαλονιάς. 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 11101 (1) 

Προσωρινή κατάληψη χώρων για τις ανάγκες κατασκευής του έρ¬ 
γου του ΜΕΤΡΟ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Νόμο 1588/1985 (ΦΕΚ 157/26.7.85) Κυβέρνηση και 
Κυβερνητικά Όργανα. 

2. Το Ν. 1955/91 (ΦΕΚ 112/18.7.91) περί ιδρύσεως εταιρείας 
με την επωνυμία ΑΤΤΙΚΟ ΜΕΤΡΟ Α.Ε. και ειδικότερα τις διατά¬ 
ξεις του άρθρου τρίτου «κύρωση της σύμβασης» σε συνδυασμό με 
το άρθρο δέκατο «Απαλλοτριώσεις» του ιδίου Νόμου. 

3. Την απόφαση Υπουργού ΠΕΧΩΔΕ Δ16/010/70/Γ/30.1.92 
περί μεταβίβασης δικαιωμάτων και υποχρεώσεων του Δημοσίου 
στην ΑΤΤΙΚΟ ΜΕΤΡΟ Α.Ε. 

4. Την απόφαση του Υπουργού ΠΕΧΩΔΕ Δ16α/04/226/Γ/ 
19.3.92 «περί καθορισμού καθ’ ύλην τεχνικών Δ/νσεων ΓΓΔΕ αρ¬ 
μοδίων για Τεχνικά θέματα εποπτείας Νομικών Προσώπων ΓΓΔΕ. 

5. Το με αρ. πρωτ. ΑΕΧ 933/10.3.93 έγγραφο της ΑΤΤΙΚΟ ΜΕ¬ 
ΤΡΟ ΑΕ με το οποίο ζητείται η προσωρινή κατάληψη έκτασης 
(20) είκοσι στρεμμάτων που ανήκει στο Δήμο Παπάγου. 

6. Τήν αρ. Δ16β/04/226/Γ/19.3.92 απόφαση Υπουργού ΠΕ¬ 
ΧΩΔΕ σύμφωνα με την οποία η Δ/νση Δ9 ασκεί εποπτεία, επί 
όλων των τεχνικών θεμάτων στο ΑΤΤΙΚΟ ΜΕΤΡΟ Α.Ε;. 

ΚΑΙ ΕΠΕΙΔΗ: > 

1. Όπως αναφέρεται στο ανωτέρω έγγραφο της ΑΤΤΙΚΟ ΜΕ¬ 
ΤΡΟ ΑΕ για την εκτέλεση του έργου του ΜΕΤΡΟ της Αθήνας 


απαιτείται η προσωρινή κατάληψη έκτασης 20 στρεμμάτων που 
ανήκει στο ΔΗΜΟ ΠΑΠΑΓΟΥ. 

2. Η εν λόγω κατάληψη επιτρέπεται σύμφωνα με το άρθρο 10 
του Ν. 1955/91 «ίδρυση εταιρείας με την επωνυμία ΑΤΤΙΚΟ ΜΕ¬ 
ΤΡΟ Ανώνυμος Εταιρείας και ρύθμιση συναφών θεμάτων. 

3. Το Δημοτικό Συμβούλιο του Δήμου Παπάγου σύμφωνα με 
την αρ. 188/92 απόφασή του ομόφωνα διαθέτει για (5) πέντε 
χρόνια χωρίς καμμία αποζημίωση, τον αιτούμενο χώρο που βρί¬ 
σκεται νότια της ΛΕΩΦΟΡΟΥ ΑΛΙΜΟΥ-ΚΑΤΕΧΑΚΗ στο ύψος 
του τέρματος της οδού ΖΗΣΙΜΟΠΟΥΛΟΥ προς την πλευρά της 
ΠΑΝΕΠΙΣΤΗΜΙΟΥΠΟΛΕΩΣ και όπως αυτή ορίζεται με τα στοι¬ 
χεία ΑΒΓΔ στο επισυναπτόμενο σχεδιάγραμμα. 

4. Όπως προφορικά μας πληροφόρησε η ΑΤΤΙΚΟ ΜΕΤΡΟ 
τμήμα της υπόψη περιοχής διεκδικείται από τον Α.ΟΌ.Α. και 
επομένως πιθανόν μελλοντικά να υπάρξει περίπτωση καταβολής 
αποζημιώσεων στον ανωτέρω οργανισμό, αποφασίζουμε: 

1. Την προσωρινή κατάληψη του χώρου Α Β Γ Δ εκτάσεως (20) 
είκοσι στρεμμάτων που βρίσκεται νότια της ΛΕΩΦΟΡΟΥ ΑΛΙ- 
ΜΟΥ-ΚΑΤΕΧΑΚΗ στο ύψος του τέρματος της οδού ΖΗΣΙΜΟ- 
ΠΟΥΛΟΥ προς την πλευρά της ΠΑΝΕΠΙΣΤΗΜΙΟΥΠΟΛΗΣ του 
ΔΗΜΟΥ ΠΑΠΑΓΟΥ όπως φαίνεται στο συνημμένο σχεδιά¬ 
γραμμα. 

2. Μετά το πέρας των εργασιών οι χώροι θα αποδοθούν στην 
κατάσταση που αυτοί θα ευρίσκονται πριν από την κατάληψη 
προς τούτο η Α.Ε. ΑΤΤΙΚΟ ΜΕΤΡΟ δια της αναδόχου Κ/= ΟΛΥ¬ 
ΜΠΙΑΚΟ ΜΕΤΡΟ θα καταγράψει την υφιστάμενη προ της κατά¬ 
ληψης κατάσταση. 

3. Η κατάληψη θα διαρκέσει 5 χρόνια. 

4. Επί του χώρου που θα καταληφθεί επιτρέπεται η κατασκευή 
προσωρινών κτισμάτων και εγκαταστάσεων που απαιτούνται για 
τις ανάγκες του έργου και θα κατεδαφιστούν μετά την πάροδο 
των 5 ετών. Για τη λειτουργία των προσωρινών αυτών κτισμάτων 
και εγκαταστάσειων η ΔΕΗ και η ΕΥΔΑΠ θα προχωρήσουν στην 
υλοποίηση των απαιτουμένων συνδέσεων βάσει της παρούσας 
απόφασης. Οι σχετικές δαπάνες θα βαρύνουν την άνάδοχο Κοι¬ 
νοπραξία του Έργου ΟΛΥΜΠΙΑΚΟ ΜΕΤΡΟ. 

5. Η εν λόγω έκταση παραχωρείται χωρίς την υποχρέωση κατα¬ 
βολής αποζημιώσεως εκτός από την περίπτωση που μελλοντικά 
τελεσίδικα προκύψει ότι τμήμα της έκτασης αυτής ανήκει στον 
Α.Ο. Ο.Α., οπότε και θα καταβληθούν οι νόμιμες αποζημιώ¬ 
σεις. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 12 Μαΐου 1993 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

Αριθ. 5135 (2) 

Τροποποίηση σχεδίου πόλεως Γαστούνης Ν. Ηλείας στα 
Ο.Τ. Α094-Α095-Γ072 (διόρθωση οικ. γραμμής). 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «Περί σχεδίων 
Πόλεων και Κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «Περί διοικητικής απο- 
κεντρώσεως όπως τροποποιήθηκαν και συμπληρώθηκαν 
με το Ν.Δ. 532/70. 

3. Τις διατάξεις του Δ.Ν. 314/68 όπως τροποποιήθηκαν 
και συμπληρώθηκαν με το Ν.Δ. 1018/71. 

4. Τις διατάξεις του Β.Δ/τος 712/70 «Περί καθορισμοί» 
των διατηρουμέων αρμοδιοήτων του Υπουργού Δημοσίων 
Έργων», που εκδόθηκε κατόπιν του 532/70 Ν.Δ/τος 
όπως μετά τροποποιήθηκαν και συμπληρώθηκαν με τα 
Β.Δ/τα 677/71 και 198/72. 

5. Τις διατάξεις του Ν. 1032/80 «περί συστάσεως 
Υ.Χ.Ο.Π.». 

6. Τις διατάξεις του Ν. 1337/83 «Περί επεκτάσεως Πο- 
λεοδομικών σχεδίων». 

7. Τις διατάξεις του Ν. 1577/85 ΦΕΚ 210Α/18.12.85 
«Περί Γ.Ο.Κ.». 

8. Τις διατάξεις του Ν. 1558/85 ΦΕΚ 137Α/26.7.85 
«Κυβέρνηση και Κυβερνητικά όργανα». 

9. Τις διατάξεις του Π.Δ/τος 183/86 ΦΕΚ 70Α/5.6.86 
και τις Εγκ. 117/20.6.86 και 119/1.7.86 του Υ.ΠΕ.- 
ΧΩ.Δ.Ε. «Σχετικά με έγκριση τροποποιήσεων και καθορι¬ 
σμού όρων δόμησης από τους Νομάρχες». 

10. Την αριθ. πρωτ. 3903/12.9.91 απόφαση Νομάρχη 
Ηλείας «Σχετικά με συγκρότηση Συμβουλίου Χ.Ο.Π. Ν. 
Ηλείας». 


11. Την αριθ. Ε.Π.Α. 33/91 απόφαση Νομάρχη Ηλείας 
ΦΕΚ 898/Δ/9.12.91 με την οποία έγινε η αναθεώρηση 
του σχεδίου πόλεως Γαστούνης και καθορίστηκαν οι όροι 
δόμησης των τομέων. 

12. Την αριθ. 98α/92 απόφαση του Δημοτικού Συμβου¬ 
λίου Γ αστούνης με την οποία προτείνεται η τροποποίηση 
σχεδίου πόλεως διόρθωση ασυμφωνίας οικοδομικής 
γραμμής στα Ο.Τ. Α094 - Α095 - Γ072. 

13. Το τοπογραφικό διάγραμμα που συνοδεύει την από¬ 
φασή μας αυτή με κλίμακα: 1:1000 το οποίο είναι αντί¬ 
γραφο της πολεοδομικής μελέτης αναθεώρησης και επέ¬ 
κτασης στο οποίο απεικονίζεται η διόρθωση των οικοδομι¬ 
κών γραμμών στα οικοδομικά τετράγωνα Α094 - Α095 - 
Γ072. 

14. Την σύμφωνη γνώμη του Συμβουλίου Χ.Ο.Π. που 
διατυπώθηκε στο αριθ. 13/92 πρακτικό αυτού θέμα, απο¬ 
φασίζουμε: 

Εγκρίνουμε την τροποποποίηση του σχεδίου πόλεως 
Γ αστούνης και διορθώνουμε την ασυμφωνία του σχεδίου 
πόλεως στα Ο.Τ. Α094 - Α095 -Γ072 και μεταφέρουμε 
την οικοδομική γραμμή στα σημεία Α-Β, Γ-Δ, Ε-Ζ, όπως 
λεπτομερώς απεινονίζεται στο τοπογραφικό που συνο¬ 
δεύει την απόφασή μας αυτή και αποτελεί παράρτημά της. 

Από τις διατάξεις της παραπάνω αποφάσεως δεν προ- 
καλείται δαπάνη σε βάρος του προϋπολογισμού του Δή¬ 
μου Γαστούνης. 

Η απόφασή μας αυτή που ισχύει από την δημοσίευσή 
της να δημοσιευθεί στην Εφημερίδα της Κυβερνήσεως 
και το σχέδιο που την συνοδεύει θα αναρτηθεί στο κτίριο 
της Πολεοδομίας επί 15 ημέρες μετά την δημοσίευση. 

Πύργος, 10 Μαΐου 1993 

Ο Νομάρχης 
ΓΕΡΑΣ. ΚΟΥΤΑΒΑΣ 

Αριθ. 2069 (3) 

Τροποποίηση ορίων, όρων και περιορισμών δόμησης στον 
οικισμό Τραυλιάτων - Περατάτων Κοιν. Περατάτων Ν. 
Κεφαλονιάς. 

Ο ΝΟΜΑΡΧΗΣ ΚΕΦΑΛΟΝΙΑΣ 
Έχοντας υπόψη: 

1. Τις διατάξεις του από 24.4.85 Π.Δ/τος (ΦΕΚ 181 Δ/ 
3.5.85) «περί τρόπου καθορισμού ορίων οικισμών της χώ¬ 
ρας μέχρι 2.000 κατοίκους, κατηγορίες αυτών και καθορι¬ 
σμός όρων και περιορισμών δόμησής τους» καθώς και τα 
τροποποιητικά αυτού Διατάγματα. 

2. Την αριθ. 33/4/86 απόφαση Νομάρχη Κεφαλινιάς, με 
την οποία καθορίστηκαν τα όρια, οι όροι και περιορισμοί 
δόμησης στον οικισμό Τραυλιάτων - Περατάτων Κοινότη¬ 
τας Περατάτων. 

3. Την αριθ. 920/86 απόφαση Νομάρχη για την κατηγο- 
ριοποίηση των οικισμών του Ν. Κεφαλονιάς. 

4. Τα πληθυσμιακά στοιχεία της τελευταίας απογραφής 
του κράτους της ΕΣΥΕ. 

5. Τις αριθ. 9/91 και 15/91 αποφάσεις του Κ.Σ. Περα¬ 
τάτων. 

6. Το αριθ. 748/9.6.92 έγγραφο Δ/νσης Δασών. 

7. Το αριθ. 429/31.3.92 έγγραφο 6ης Εφορείας Βυζ. 
Αρχαιοτήτων. 

8. Το αριθ. Φ333/Β2-19/1462/20.4.92 έγγραφο ΣΤ' 
Εφορείασς Προϊστ. & Κλασ. Αρχαιοτήτων. 

9. Την αριθ. 110/2/2.7.92 γνωμοδότηση του Συμβου¬ 
λίου Χωροταξίας, Οικισμού και Περιβάλλοντος του Ν. Κε- 
φαλονιάς. 

10. Τον επιτόπιο έλεγχο της υπηρεσίας, αποφασί¬ 
ζουμε: 

I) Τροποποιούμε με επέκταση τα όρια του οικισμού 
Τραυλιάτων - Περατάτων Κοιν. Περατάτων Ν. Κεφαλο- 
νιάς με στοιχεία (18-17-17'-19'-20-19-18),(21- 
22 - 23 - 24 - 24' - 8 - 9 - 9’ - 23' - 21), (1 -25-26-27 
-1). (28-29-30-31 -28), (4-32-33-5-4)και(7- 
8-9-10-11-12 -8'-7'-7), όπως φαίνονται στο συ¬ 
νοδευτικό της παρούσας σχεδιάγραμμα σε κλίμακα 


1:5.000 και την επεξηγηματική έκθεση, που αποτελούν 
αναπόσπαστα μέρη της απόφασης αυτής και συντάχθη¬ 
καν βάσει στοιχείων χαρτών και επιτόπιου ελέγχου. 

II) Καθορίζουμε τους ακόλουθους γενικούς όρους και 
περιορισμούς δόμησης: 

1. Εντός των ορίων του οικισμού και στις περιοχές επέ¬ 
κτασης ισχύουν οι γενικοί όροι δόμησης που προβλέπο- 
νται από το Π.Δ. 24.4.85 (ΦΕΚ 181 Δ/85) και τα τροπο- 
ποιητικά αυτού Διατάγματα και αρτιότητα γηπέδου 500 
τ.μ. 

2. Στις περιοχές επέκτασης καθορίζουμε απόσταση της 
οικοδομικής γραμμής από τα όρια των επαρχιακών οδών 
Αργοστολιού - Πόρου και Τραυλιάτων - Κουρκουμελάτων 
και της χαρακτηρισμένης κοινοτικής οδού 6μ. σε εφαρ¬ 
μογή των διατάξεων της παρ. 6γ του άρθρου 6 του παρα¬ 
πάνω Π.Δ/τος. 

III) Καθορίζουμε ως ειδικούς όρους δόμησης αυτούς 
που ορίζονται στην αριθ. Π 1139/89 απόφαση Νομάρχη 
(καρτέλα 1 των αδιάφορων οικισμών επαρχίας Κρα- 
ναίας). 

IV) Κατά τα λοιπά ισχύουν τα οριζόμενα στο Π.Δ/γμα της 
24.4.85 (ΦΕΚ 181 Δ/3.5.85) και τα τροποποιητικά αυτού 
Π.Δ/γματα. 

V) Από τις διατάξεις της παρούσας απόφασης δεν απαι¬ 
τείται δαπάνη σε βάρος του Προϋπολογισμού της Κοινό¬ 
τητας Περατάτων, σύμφωνα με τις διατάξεις του άρθρου 
27 του Ν. 2081/92 (ΦΕΚ 154 Α/92). 

Η παρούσα απόφαση με το σχεδιάγραμμα επέκτασης 
οριοθέτησης του οικισμού και την επεξηγηματική έκθεση 
που συνοδεύει, θα αναρτηθεί με τη δημοσίευση στο ΦΕΚ, 
στο Τ.Π. και Π.Ε. για ένα μήνα. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ-. 
νήσεως. 

Αργοστόλι, 23 Μαρτίου 1993 

Ο Νομάρχης 
ΣΤΕΛΙΟΣ ΠΟΛΙΤΗΣ 

